open-index/open-wikipedia-markdown huggingface dataset:
மைசீனியக் கிரேக்கம்

**மைசீனியக் கிரேக்கம்** (Mycenaean Greece) பண்டைக் கிரேக்கத்தில் (கிமு 1600 - 1100) வெண்கலக் காலத்தின் இறுதிக் கட்டத்தைக் குறிக்கிறது. இக்காலத்திலேயே கிரேக்கத் தலை நிலத்தில், சிறப்பு வாய்ந்த நாடுகள், நகர நிறுவனங்கள், கலை ஆக்கங்கள், எழுத்து முறைமைகள் என்பவற்றோடு கூடிய முதல் உயர்நிலை நாகரிகம் நிலவியது. அக்காலத்தில் அங்கு உருவான ஆதிக்க மையங்களுள் பைலொசு, தீரின்சு, மிடியா, ஓர்க்கோமெனசு, தேபசு, மத்தியக் கிரேக்கப் பகுதியில் ஏதென்சு, தெசாலிப் பகுதியில் லொல்கோசு என்பன குறிப்பிடத்தக்கவை ஆகும். ஆர்கோலிசு பகுதியில் இருந்த மைசீனியாதான் மிகவும் முக்கியத்துவம் வாய்ந்த தளமாகக் கருதப்படுகிறது. இதனால்தான் இங்கிருந்தத நாகரிகம் மைசீனியக் கிரேக்கம் என்ற பெயரால் அழைக்கப்படுகிறது. மைசீனியக் கலாச்சாரம் மற்றும் அக்கலாச்சாரத்தின் ஆதிக்கம் காரணமாக புதிய குடியிருப்புகளான ஏகியன் தீவுகளில் எபிரசும்  மாசிடோணியாவும் தோன்றின. அனத்தோலியா கடலோரப் பகுதியில் இலெவண்ட்டு, சைப்ரசு, இத்தாலி போன்ற நாகரிகங்கள் தோன்றின.

## குறிப்புகள்

பகுப்பு:பண்டைக் கிரேக்கம்
காட்மியம் புரோமைடு

**காட்மியம் புரோமைடு** (*Cadmium bromide*) என்பது ஐதரோ புரோமிக் அமிலத்தினுடைய காட்மியம் உப்பு ஆகும். இளமஞசள் நிறத்தில் காணப்படும் இவ்வுப்பு நீரில் கரைகிறது. மற்ற காட்மியம் சேர்மங்களுடன் ஒப்பிடுகையில் இது மிகவும் நச்சு மிக்கதாக காணப்படுகிறது. இதனுடைய மூலக்கூறு வாய்பாடு CdBr2 என்பதாகும்.

## பயன்கள்
ஒளிப்படச் சுருள்கள் தயாரிப்பு , கல் அச்சுக்கலை மற்றும் குடைதல் அல்லது செதுக்குதல் முதலான தொழில்களில் காட்மியம் புரோமைடு பயன்படுகிறது.

## தயாரிப்பு
காட்மியத்தை புரோமின் ஆவியுடன் சேர்த்து சூடுபடுத்துவதன் மூலமாக காட்மியம் புரோமைடு தயாரிக்கப்படுகிறது. உலர் காட்மியம் அசிட்டேட்டை தூய அசிட்டிக் அமிலத்துடன் மற்றும் அசிட்டைல் புரோமைடுடன் சேர்ப்பதன் மூலமாகவும் இச்சேர்மத்தைத் தயாரிக்க இயலும். இம்முறைகள் தவிர காட்மியம் அல்லது காட்மியம் ஆக்சைடை ஐதரோ புரோமிக் அமிலத்துடன் சேர்த்து நீரியம் வாயுச்சூழலில் கரைசலை ஆவியாக்கியும் மாற்றுமுறையில் காட்மியம் புரோமைடு தயாரிக்கப்படுகிறது.

## மேற்கோள்கள்

பகுப்பு:காட்மியம் சேர்மங்கள்
பகுப்பு:புரோமைடுகள்
பகுப்பு:உலோக ஆலைடுகள்
பகுப்பு:ஒளிப்படக்கலை வேதிப்பொருட்கள்
இந்து மகாசபை

**இந்து மகாசபை** அல்லது **அகில பாரதிய இந்து மகாசபை** (*Akhil Bharatiya Hindu Mahasabha*), இந்து தேசியவாதம் கொள்கை கொண்ட ஓர் இந்திய அரசியல் கட்சி ஆகும். பிரித்தானிய இந்தியப் பேரரசிடமிருந்து இந்துக்களின் உரிமைகளைக் காப்பதற்கு இந்து மகாசபை கட்சி 1915இல் தோற்றுவிக்கப்பட்டது. இந்திய விடுதலைக்கு முன்னும், பின்னும் இந்திய அரசியலில் இந்து மகாசபையின் தாக்கம் தொடர்ந்து காணப்படுகிறது.

## வரலாறு
இந்து மகாசபை கட்சி இந்துக்களின் கல்வி மற்றும் பொருளாதார வளர்ச்சியின் பொருட்டு, 1915ஆம் ஆண்டில் அமர்தசரஸ் நகரில், பண்டிட் மதன் மோகன் மாளவியா மற்றும் லாலா லஜபத் ராய் தலைமையில் துவக்கப்பட்டது. அரித்துவார் இதன் தலைமையகம் ஆகும்.

1920 ஆண்டில் வினாயக் தாமோதர் சாவர்க்கர், இந்து மகாசபை கட்சியின் தலைவரானார். 1925 ஆம் ஆண்டில் கேசவ பலிராம் ஹெட்கேவர் இந்து மகாசபையிலிருந்து பிரிந்து சென்று, ராஷ்டிரிய சுயம்சேவாக் சங்கம் என்ற அரசியல் சார்பற்ற இந்துத்துவா கொள்கை கொண்ட புதிய இயக்கத்தை துவக்கியதால், இந்து மகாசபை கட்சி வலுவிழந்தது.

## மகாத்மா காந்தி கொலையில்
இந்தியாவிலிருந்து, பாகிஸ்தானை பிரிக்கும், முகமது அலி ஜின்னா-ஜவகர்லால் நேருவின் திட்டத்தை இந்து மகாசபை கடுமையாக எதிர்த்தது. இதனால் ஏற்பட்ட இந்து-இசுலாமியர்கள் மோதல்களில், மகாத்மா காந்தி, இசுலாமியர்கள் சார்பில், இந்துக்கள் சகிப்புத் தன்மையுடன் இருக்க வேண்டும் என வலியுறுத்திய காரணத்தினால், இந்து மகாசபை கட்சியைச் சேர்ந்த நாதுராம் கோட்சே, 30 சனவரி 1948இல் தில்லியில் மகாத்மா காந்தியை சுட்டு கொன்றார். காந்தி கொலை வழக்கில் வினாயக் தாமோதர் சாவர்க்கர் கைது செய்த அரசு, பின்னர் விடுவித்தது. 1951 இல் சியாமா பிரசாத் முகர்ஜி, இந்து மகாசபை கட்சியை விட்டு வெளியேறி, பாரதிய ஜனசங்கம் கட்சியை தோற்றுவித்தார்.

## புதுச்சேரி மாநிலம்
இக்கட்சியின் அங்கீகரிக்கப்பட்ட புதுச்சேரி மாநில தலைவர் திரு இராஜ தண்டபாணி ஆவார். ஹனுமான் ஜெயந்தி அன்று  அயோத்தியாவிற்க்கு குடை யாத்திரை வருடந்தோறும் நடைபெறுகிறது. ஒவ்வொரு ஆண்டும் விநாயக சதுர்த்தி அன்று விநாயகர் சிலைகள் நிறுவி வழிபாடு நடத்துகிறது.

## மேற்கோள்கள்
இராஜதண்டபாணி 

## ஆதார நூற்பட்டியல்

* 

* 

## மேலும் படிக்க
* 
* 
* 
* 
* 
* 

பகுப்பு:இந்திய அரசியல் கட்சிகள்
பகுப்பு:இந்துத்துவம்
பகுப்பு:இந்து சமய அமைப்புகள்
வினைதீர்த்த புரம்

நாமக்கல் மாவட்டம் புதுசத்திரம் ஒன்றியம் செல்லப்பம் பட்டி கிராமத்தில் **வினைதீர்த்தபுரம்** ஊர் உள்ளது. இந்த ஊர் வினைதீர்த்த உடையார் என்பவரால் 1930களில் உருவாக்கப்பட்டது. அவர் இப்பகுதியில் இருந்த புதன் கிழமைகளில் கூடும் சந்தையை மிகப்பெரிய சந்தையாக ஊர்மக்களின் மற்றும் பெரியவர்களின் உதவியோடு உருவாக்கினார். சுற்றியுள்ள ஊர் தலைவர்களுடன் இணைந்து ஒரு கூட்டுறவை ஏற்படுத்திப் பணம் சேர்த்து நிலங்களை வாங்கி ஆரம்ப சுகாதார நிலைய மருத்துவமனைகளை ஏற்படுத்தினார். ஊர்த் தலைவர்களுடன் இணைந்து விநாயகர் ஆலயத்திற்கு நிலத்தினை வாங்கி ஆலயத்தினைக் கட்டினார். வினைதீர்த்த உடையார் மகன் ராமசாமி உடையார் அரசு ஆரம்பப் பள்ளி அமைக்க தனது நிலத்தைத் தானமாக தனது தந்தை வினைதீர்த்த உடையார் நினைவாக அரசுக்கு தந்தார். இத்தரும காரியங்களினால் இவ்வூர் வினைதீர்த்த புரம் என்று அரசினால் 1950களில் பெயரிடப்பட்டது

பகுப்பு:நாமக்கல் மாவட்டத்திலுள்ள கிராமங்கள்
தெ. வ. இராசரத்தினம்

நீதிபதி **தெல்லிப்பழை வனராஜா இராசரத்தினம்** (*Tellipalai Wanarajah Rajaratnam*, 21 டிசம்பர் 1920 - 15 சனவரி 1994) இலங்கையின் ஒரு முன்னணித் தமிழ் வழக்கறிஞரும், நீதிபதியும், அரசியல்வாதியும் ஆவார். இவர் பருவ நீதிமன்ற ஆணையராகவும், மீயுயர் நீதிமன்ற நீதிபதியாகவும், நாடாளுமன்ற உறுப்பினராகவும் பணியாற்றியவர்.

## ஆரம்ப வாழ்வு
இராசரத்தினம் யாழ்ப்பாண வழக்கறிஞர் டி. சி. இராசரத்தினம் என்பவருக்கு இரண்டாவது மகனாக 1920 டிசம்பர் 21 இல் பிறந்தார். தந்தை இலங்கை அமெரிக்க மிசனின் தலைவராகவும், மலாயன் இலங்கை புகையிலைக் கம்பனியின் தலைவராகவும் இருந்தவர். இராசரத்தினம் கண்டி திரித்துவக் கல்லூரியில் கல்வி பயின்றார். பாடசாலைப் படிப்பை முடித்துக் கொண்டு பல்கலைக்கழகத்தில் சட்டத்தின் சிறப்புப் பட்டம் பெற்றார்.

## பணி
இராசரத்தினம் 1948 ஆம் ஆண்டில் வழக்குரைஞர் கழகத்தில் இணைந்தார். 1951 இல் இலண்டன் லிங்க்கன் இன் நீதிமன்றத்தில் சேர்ந்தார். ஐக்கிய இராச்சியத்தில் வழக்குரைஞராகப் பணியாற்றிய பின்னர் இலங்கை திரும்பி அங்கு பணியாற்றினார். மகாதேவன் சதாசிவம் வழக்கிலும், பிபிலை நாடாளுமன்ற உறுப்பினர் கொலை வழக்கிலும் பணியாற்றினார். இதன் பின்னர் நீதித் துறை சேவையில் இணைந்து, 1970 இல் பருவ நீதிமன்ற ஆணையராக நியமனம் பெற்றார். 1972 முதல் ஆறு ஆண்டுகளுக்கு உச்ச நீதிமன்ற நீதிபதியாகப் பணியில் இருந்தார்.

## அரசியலில்
1989 ஆம் ஆண்டில் இலங்கை சுதந்திரக் கட்சியின் சார்பில் தேசியப் பட்டியல் உறுப்பினராக நாடாளுமன்றம் சென்றார்.

## எழுதிய நூல்கள்
பணியில் இருந்து ஓய்வு பெற்ற பின்னர் இராசரத்தினம் *A Manual of Industrial Law*, *Plantation Workers' Manual* ஆகிய இரு நூல்களை ஆங்கிலத்தில் எழுதி வெளியிட்டார். அத்துடன் இவர் எழுதிய *A Judiciary in Crisis?: The Trial of Zulfikar Ali Bhutto* என்ற நூலுக்கு பாக்கித்தானின் *இலால்-இ-கைத்-இ-அசாம்* விருது வழங்கப்பட்டது.

## மேற்கோள்கள்

பகுப்பு:1920 பிறப்புகள்
பகுப்பு:1994 இறப்புகள்
பகுப்பு:இலங்கையின் 9வது நாடாளுமன்ற உறுப்பினர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கை சுதந்திரக் கட்சி அரசியல்வாதிகள்
பகுப்பு:இலங்கைத் தமிழர்
பகுப்பு:இலங்கைத் தமிழ் வழக்கறிஞர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:ஈழத்து எழுத்தாளர்கள்
பகுப்பு:இலங்கைத் தமிழ் நீதிபதிகள்
பகுப்பு:இருபதாம் நூற்றாண்டு இலங்கை அரசியல்வாதிகள்
செவ்வாயின் இயற்கைத் துணைக்கோள்கள்

**[[செவ்வாய் (கோள்)|செவ்வாயின்]] [[இயற்கைத் துணைக்கோள்]]கள்** (*Moons of Mars*) தெய்மொசு மற்றும் போபொசு ஆகிய இரண்டுமாகும். இவை இரண்டும் முதலில் சிறுகோள்களாகக் கருதப்பட்டன. இந்த இரண்டு இயற்கைத் துணைக்கோள்களும் 1877 இல் **ஆசப் ஹால்** என்பவரால் கண்டுபிடிக்கப்பட்டது. பண்டைய ரோமானியர்கள், செவ்வாய் கோளை ஏரிஸ் ஆக கருதினார்கள்.கிரேக்கத் தொன்மவியலின் படி போர் கடவுளான ஏரிஸ் போருக்குச் செல்லும் போது அவருடன் சென்ற அவரது இரு மகன்களின் பெயரான **போபொசு** மற்றும் **தெய்மொசு** இந்த இருவரின் பெயர்களும் இதற்குச் சூட்டப்பட்டுள்ளது. செவ்வாய் கோளுக்கு 50-100 மீட்டர்க்கும் குறைவான விட்டம் கொண்ட இயற்கைத் துணைக்கோள் இருப்பதற்கான வாய்ப்புகள் அதிகம்.

## மேற்கோள்கள்

;
*First International Conference On The Exploration Of Phobos And Deimos (2007)
**Pascal Lee – ''A Case for the Human Exploration of the Moons of Mars'' (2007) (pdf)
மக்கேமக்கே

**மக்கேமக்கே** (*Makemake*, சின்னம்: ; சிறுகோள் வரிசை எண் 136472 மக்கேமக்கே) என்பது ஒரு குறுங்கோள் ஆகும். இது கைப்பர் பட்டை பகுதியில் உள்ள பொருள்களில் சற்று பெரியது. இது புளூட்டோவில் 2/3 பங்கு அளவு உடையது. இதற்கு இயற்கைத் துணைக்கோள் கிடையாது என்பதால், இதன் திணிவை நம்மால் அளவிட முடியும். இது மிகவும் குறைந்த சராசரி வெப்பநிலையை உடையது. இதன் வெப்பநிலை சுமார் 30 கெல்வின் ஆகும். எனவே இது மெத்தேன், எத்தேன் மற்றும் நைட்ரசன் பனிக்கட்டிகளால் மூடப்பட்ட மேற்பரப்பை கொண்டிருக்கும் எனக் கருதப்படுகிறது.

மைக்கேல் பிரவுனின் தலைமையிலான குழுவினால், மக்கேமக்கே, 31 மார்ச் 2005 அன்று கண்டுபிடிக்கப்பட்டது. அதன்பின் 29 ஜூலை 2005 அன்று அதிகாரப்பூர்வமாக அறிவித்தது. ஆரம்பத்தில், இதை **** என பெயரிட்டார்கள், அதன்பின் சிறுகோள் வரிசை எண் 136472 கொடுக்கப்பட்டது. ஜூலை, 2008 இல் உலகளாவிய வானியல் ஒன்றியம் இதற்கு குறுங்கோள் அங்கீகாரத்தைக் கொடுத்தது.

## மேற்கோள்கள்

பகுப்பு:சூரியக் குடும்பம்
*
க. இரா. ஜமதக்னி

**க. இரா. ஜமதக்னி**    (ஏப்பிரல் 15,1903—மே  27, 1981) என்பவர் இந்திய விடுதலைப் போராட்ட வீரர், மார்க்சிய சிந்தனையாளர், நூலாசிரியர், கவிஞர், பன்மொழிப் புலவர், மொழிபெயர்ப்பாளர் எனப் பல பரிமாணங்கள் கொண்டவர் ஆவார். சார்லஸ் டார்வின் எழுதிய நூல்களை ஆய்ந்து  உயிர்களின் தோற்றம் என்று தமிழில்  எழுதியவர். காரல் மார்க்சு எழுதிய மூலதனம் இவரால் மொழியாக்கம் செய்யப்பட்டது.

## பிறப்பு
இந்தியாவின் தமிழ்நாடு மாநிலத்தில் அமைந்துள்ள வேலூர் மாவட்டத்தில் இருக்கும் காவேரிப்பாக்கத்திற்கு அருகில் கடப்பேரி என்னும் ஊரில் பிறந்தார். தந்தையின் பெயர் இராகவன் தாயின் பெயர் முனியம்மாள்.  சிறுவனாக இருந்தபோது புராண இதிகாசங்களின் உரைநடைக் காவியங்களை ஊர்மக்கள் நடுவே அமர்ந்து படித்தார். இன்டர்மீடியேட்  வகுப்பில் தேறினார்.  ஆறு மாதம் ஒரு பள்ளியில் ஆசிரியராகப் பணி  புரிந்தார். தமிழ் சமற்கிருதம் இந்தி ஆங்கிலம் ஆகிய மொழிகளின் இலக்கியங்களைக் கற்றிருந்தார்

## இந்திய விடுதலைப் போராட்டம்

இளம் அகவையிலேயே ஜமதக்னிக்கு இந்தியா விடுதலை பெற வேண்டும் என்பதில் ஆர்வம் ஏற்பட்டது. உப்புச் சத்தியாகிரகம் போன்ற போராட்டங்களில் கலந்து கொண்டு பல முறை சிறைக்குச் சென்றார்.உப்புச் சத்தியாக் கிரகத்தில் ஈடுபட்டபோது காவலர்கள் இவர் மண்டையில் அடித்ததால் மயக்கமுற்று மருத்துவமனையில் கிடந்தார். சிறையில் இருந்தபோது நூல்கள் பலவற்றைப் படித்துத் தம் அறிவை வளர்த்துக் கொண்டார். 1931 இல் அரக்கோணத்தில் கள்ளுக்கடை மறியலில் கத்தியால் குத்தப்பட்டு உயிர் தப்பினார்.

## எழுதிய நூல்கள்

* பக்த விஜயம்
* கனிந்த காதல்
* தேசிய கீதம் 
* சோசலிஸ்டு கீதங்கள் 
* மார்க்சியம் 
* இந்தியாவிற்கு ஏன் சோசலிசம்?

**விரிவுரை நூல்கள்**

* திருமுருகாற்றுப் படை 
* கந்தரலங்காரம் 
* கந்தரனுபூதி
* குமரேச சதகம்

**தமிழாக்க நூல்கள்** 
* மேக சந்தேசம்
* காமன் மகள் 
* இரகு வம்சம்

பூமியின் வரலாறு என்னும் நூலும் உயிர்களின் தோற்றம் என்னும் நூலும் கையெழுத்துப்படியாக இருக்கும்போதே தமிழக அரசின் பரிசைப் பெற்றது என்பது குறிப்பிடத்தக்கது. மார்க்சின் தத்துவ நூலான மூலதனம் என்னும் நூலைத் தமிழாக்கம் செய்து கையெழுத்துப்படியாக இருந்து ஜமக்தனி மறைவுக்குப் பிறகு அச்சுக்கு வந்தது. கம்ப ராமாயணத்தையும் வால்மீகி ராமாயணத்தையும் ஒப்பிட்டு 20 கட்டுரைகளைத்  தினமணி ஏட்டில் எழுதினார்.

## சான்று
ஜமதக்னி வரலாற்றுச் சுருக்கம், புதுவாழ்வுப் பதிப்பகம், சைதாப்பேட்டை,சென்னை.

## வெளி இணைப்புகள்
*விடுதலைப் போராட்ட வீரர் க.ரா.ஜமதக்னி, தினமணி, நாள்: ஆகஸ்டு 12, 2012
*Mu.Naganaathan speech |விடுதலை போராளி அறிஞர் க.ரா.ஜமதக்னி வாழ்வும் படைப்பும் பாகம்-'''01'''| #bharathitv
*Mu. Naganaathan speech |விடுதலை போராளி அறிஞர் க.ரா.ஜமதக்னி வாழ்வும் படைப்பும் பாகம்-'''02'''| #bharathitv
பகுப்பு:1903 பிறப்புகள்
பகுப்பு:1981 இறப்புகள்
பகுப்பு:வேலூர் மாவட்ட மக்கள்
பகுப்பு:இந்திய விடுதலைப் போராட்ட வீரர்கள்
பகுப்பு:மார்க்சியத் திறனாய்வாளர்கள்
கிருஷ்ண குமார் பிர்லா நிறுவனம்

**கிருஷ்ண குமார் பிர்லா நிறுவனம்** (*K. K. Birla Foundation*)
1991 ஆம் ஆண்டு தில்லியில் கிருஷ்ண குமார் பிர்லாவால் நிறுவப்பட்டது. இது கே.கே. பிர்லா நிறுவனம் என்றும் அழைக்கப்படுகிறது. இந்நிறுவனத்தின் முதன்மை நோக்கம் இலக்கியம் (குறிப்பாக இந்தி இலக்கியம்), கலை, கல்வி மற்றும் சமூக பணிகள் ஆகியவற்றை ஊக்குவிப்பது ஆகும்.

## வழங்கப்படும் விருதுகள்
இந்நிறுவனம் பல்வேறு துறையில் குறிப்பிடத்தக்க சாதனையாளர்களை ஊக்குவிக்க பல்வேறு விருதுகளை வருடந்தோறும் வழங்கி வருகிறது.
கீழ்கண்ட விருதுகள் கே.கே,பிர்லா நிறுவனத்தால் வழங்கப்பட்டுவருகிறது,
#சரஸ்வதி சம்மான் விருது  
#வியாஸ் சம்மான் விருது 
#பிகாரி புரஸ்கர் விருது 
#ஷன்கர் புரஸ்கர் விருது 
#வச்சஸ்பதி புரஸ்கர் விருது 
#ஜி.டி.பிர்லா விருது

### சரஸ்வதி சம்மான் விருது

இந்தியாவின் பட்டியலிடப்பட்ட 22 மொழிகளில் உள்ள சிறந்த உரைநடை அல்லது கவிதை இலக்கியப் படைப்பிற்கு வழங்கப்படும் விருதாகும். இதன் மதிப்பு ஐந்து லட்சம் இந்திய ரூபாய் ஆகும்.

### வியாஸ் சம்மான் விருது
இந்தி மொழியில் எழுதப்படும் சிறந்த கவிதை அல்லது உரைநடைக்காக வழங்கப்படும் விருது ஆகும். இதன் மதிப்பு இரண்டரை லட்சம் இந்திய ரூபாய் ஆகும்.

### பிகாரி புரஸ்கர் விருது
இந்தி மற்றும் இராச்சசுத்தானி மொழியில் எழுதப்படும் சிறந்த கவிதை அல்லது உரைநடைக்காக வழங்கப்படும் விருது ஆகும். இராச்சசுத்தானை சார்ந்த எழுத்தாளர்கள் மட்டுமே இவ்விருதினிற்கு தகுதி உடையவர்களாவர். பரிசுத்தொகை ஒரு லட்சம் இந்திய ரூபாய் ஆகும்.

### ஷன்கர் புரஸ்கர் விருது
இந்தி மொழியில் எழுதப்பட்ட இந்தியாவின் பண்பாடு, கலை, தத்துவம் குறித்த படைப்புகளுக்காக இவ்விருது வழங்கப்படுகிறது. பரிசுத்தொகை ஒன்னறை லட்சம் இந்திய ரூபாயாகும்.

### வச்சஸ்பதி புரஸ்கர் விருது
சமஸ்கிருத மொழியில் செய்யப்படும் படைப்புகளுக்காக வழங்கப்படும் விருது ஆகும். பரிசுத்தொகை ஒன்னறை லட்சம் இந்திய ரூபாயாகும்.

### ஜி.டி.பிர்லா விருது
இந்திய அறிவியல் அறிஞர்களுக்கு, சிறந்த அறிவியல் ஆய்வுக்காக வழங்கப்படும் விருது ஆகும்.  பரிசுத்தொகை ஒன்னறை லட்சம் இந்திய ரூபாயாகும்.

## மேற்கோள்கள்

பகுப்பு:இந்திய விருதுகள்
கந்தையா கனகரத்தினம்

**கந்தையா கனகரத்தினம்** (*Kandiah Kanagaratnam*, 28 சூலை 1892 - அக்டோபர் 3, 1962) இலங்கைத் தமிழ் அரசியல்வாதி ஆவார். இவர் நாடாளுமன்ற உறுப்பினராகவும், நாடாளுமன்ற செயலாளராகவும் இருந்தவர்.

## ஆரம்ப வாழ்க்கை
கனகரத்தினம் இலங்கையின் வடக்கே வட்டுக்கோட்டையில் கந்தையா. செல்லம்மா ஆகியோருக்கு 1892 சூலை 28 இல் (ஆடி 28)  பிறந்தார்.

## அரசுப் பணி
கனகரத்தினம் 1911 இல் அரசு எழுத்தர் பணியில் இணைந்தார். 1925 இல் தலைமைக் கணக்காய்வுப் பரிசோதகரானார். பின்னர் இவர் பிரதிக் கணக்காய்வாளர் நாயகமாகவும், பின்னர் பதில் கணக்காய்வாளர் நாயகமாகவும் பணியாற்றினார்.

## அரசியலில்
கனகரத்தினம் 1947 நாடாளுமன்றத் தேர்தலில் அகில இலங்கைத் தமிழ்க் காங்கிரஸ் கட்சியின் சார்பில் வட்டுக்கோட்டைத் தொகுதியில் போட்டியிட்டு 9,487 அதிகப்படியான வாக்குகளால் வெற்றி பெற்று நாடாளுமன்றம் சென்றார். 1948 செப்டம்பர் 3 இல் தமிழ்க் காங்கிரசு கட்சி டி. எஸ். சேனநாயக்கா தலைமையிலான ஐக்கிய தேசியக் கட்சி அரசில் இணைந்ததை அடுத்து கனகரத்தினம் கல்வி அமைச்சருக்கான நாடாளுமன்ற செயலாளராக நியமிக்கப்பட்டார்.

1952 தேர்தலில் மீண்டும் போட்டியிட்ட கனகரத்தினம், இம்முறை சுயேட்சை வேட்பாளர் வி. வீரசிங்கத்திடம் 426 வாக்குகளால் தோற்றார்.

## மேற்கோள்கள்

பகுப்பு:1892 பிறப்புகள்
பகுப்பு:1962 இறப்புகள்
பகுப்பு:இலங்கைத் தமிழ்க் காங்கிரசுக் கட்சி அரசியல்வாதிகள்
பகுப்பு:இலங்கையின் 1வது நாடாளுமன்ற உறுப்பினர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் அரசியல்வாதிகள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இலங்கையின் வட மாகாண நபர்கள்
சஞ்சய் கிஷன் கவுல்

**சஞ்சய் கிஷன் கௌல்** (*Sanjay Kishan Kaul*) ஒரு இந்திய நீதிபதியாவார். இவர் இந்திய உச்ச நீதிமன்ற நீதிபதி ஆவார். ஜூலை 26, 2014 அன்று சென்னை உயர் நீதிமன்ற தலைமை நீதிபதியாக பதவியேற்றார். அதற்கு முன்பு சூன் 1, 2013 முதல் பஞ்சாப் மற்றும் அரியானா உயர் நீதிமன்றத்தின் தலைமை நீதிபதியாக பதவி வகித்தார்.

## வாழ்க்கைக் குறிப்பு
சஞ்சய் கிஷன் கவுல், 1958ஆம் ஆண்டு திசம்பர் 26ல் பிறந்தார். 1979ஆம் ஆண்டு தில்லியிலுள்ள புனித ஸ்டீபன் கல்லூரியில் பொருளாதாரத்தில் பட்டம் பெற்றார். 1982ஆம் ஆண்டு தில்லி பல்கலைக்கழகத்தில் சட்டப் படிப்பை முடித்தார்.

## மேற்கோள்கள்

பகுப்பு:இந்திய உச்ச நீதிமன்ற நீதிபதிகள்
பகுப்பு:வாழும் மக்கள்
பகுப்பு:1958 பிறப்புகள்
பகுப்பு:சென்னை உயர் நீதிமன்றத் தலைமை நீதிபதிகள்
கேசவ பலிராம் ஹெட்கேவர்

**கே. பி. ஹெட்கேவர்** அல்லது **கேசவ பலிராம் ஹெட்கேவர்** (Keshav Baliram Hedgewar)  (1 ஏப்ரல் 1889 – 21 சூன் 1940), இந்துத்துவம்,
இந்து தேசியம் எனும் இந்துத்துவா கொள்கையை நிலைநாட்ட, ராஷ்டிரிய சுயம்சேவாக் சங்கத்தை, நாக்பூரில் 1925ஆம் ஆண்டில் நிறுவியவர் . சுவாமி விவேகானந்தர், அரவிந்தர் மற்றும் வினாயக் தாமோதர் சாவர்க்கர் ஆகியவர்களின் இந்து சமுக மற்றும் ஆன்மிகச் சிந்தனைகளால் கவரப்பட்டவர்.

## இளமை வாழ்க்கை
இவர், பலிராம் பந்த் ஹெட்கேவர் – ரேவதி தம்பதியருக்கு 1 ஏப்ரல் 1889இல் நாக்பூரில் பிறந்தார். தனது 13வது வயதில் பிளேக் நோயால் பெற்றோரை இழந்தவர். தன் மூத்த சகோதரர்களான மகாதேவ பந்த் மற்றும் சீதாராம் பந்த் ஆதரவுடன் பள்ளிப்படிப்பை நாக்பூரிலும், புனேவிலும் முடித்தார்.

1914இல் மருத்துவப் படிப்பை கொல்கத்தா தேசிய மருத்துவக் கல்லூரியில் முடித்து, 1915இல் நாக்பூருக்கு மருத்துவராகத் திரும்பினார்.

## இந்திய விடுதலை இயக்கத்தில்
நாக்பூரில் மருத்துவ சேவை செய்தாலும், இந்திய விடுதலை இயக்கத்தில்  தீவிர ஈடுபாடு கொண்டார். பால கங்காதர திலகர் போன்றவர்களுடன் சேர்ந்து சமுகப் பணியில் ஈடுபட்டார். பிரித்தானியாவின் இந்தியப் பேரரசுக்கு எதிராக ஒத்துழையாமை இயக்கத்தில் தீவிர பங்கெடுத்து ஒராண்டு சிறை சென்றார்.

இந்திய தேசிய காங்கிரசு கட்சியுடன் கருத்து வேறுபாடு கொண்ட ஹெட்கேவர், ராஷ்டிரிய சுயம்சேவாக் சங்கத்தை 1925ஆம் ஆண்டில் விஜயதசமி அன்று தோற்றுவித்தார்.

## மரணம்

இறுதியாக 1940ஆம் ஆண்டில் ராஷ்ட்டிரிய சுயம்சேவக் சங்க மாநாட்டில் உரையாற்றினார். பின்னர் கடுமையான நோயின் காரணமாக, ராஷ்டிரிய சுயக்சேவக் சங்கத்தின் தலைமைப் பொறுப்புபை எம். எஸ். கோல்வால்கரிடம் ஒப்படைத்து,  21 சூன் 1940இல் மரணமடைந்தார்.

## ஹெட்கேவர் நினவு நிறுவனங்கள்
*டாக்டர். ஹெட்கேவர்  மருத்துவ அறிவியல் மற்றும் ஆய்வுக் கழகம், அமராவதி, மகாராஷ்டிரம்
*டாக்டர். ஹெட்கேவர் கல்விக் கழகம், அகமதுநகர்

## மேற்கோள்கள்

## மேலும் படிக்க
* 
* 
* 
* 
* 
* 
* 
* 
* 
* 
* 
* 
* 
* 

## வெளி இணைப்புகள்
* Remembering Doctorji - samvada.org 
* Article on K. B. Hedgewar - Hindu Janajagruti
* [[ராஷ்டிரிய சுயம்சேவாக் சங்கம்|ராஷ்டிரிய சுயம்சேவாக் சங்கத்தின்] இணையதளம்] 

பகுப்பு:இந்திய விடுதலைப் போராட்ட வீரர்கள்
பகுப்பு:1889 பிறப்புகள்
பகுப்பு:1940 இறப்புகள்
பகுப்பு:மராத்தியர்கள்
பகுப்பு:இந்திய அரசியல்வாதிகள்
பகுப்பு:ராஷ்டிரிய சுயம்சேவாக் சங்கத்தின் தேசியத் தலைவர்கள்
பகுப்பு:ராஷ்டிரிய சுயம்சேவாக் சங்கத்தினர்
சு. நடராஜா

**சுப்பிரமணியம் நடராஜா** (*Subramaniam Nadarajah*, இறப்பு: 12 பெப்ரவரி 1988) இலங்கைத் தமிழ் வழக்கறிஞரும், அரசியல்வாதியும், இலங்கை செனட் சபை உறுப்பினரும் ஆவார்.

"பொட்டர்" நடராஜா என அழைக்கப்படும் சுப்பிரமணியம் நடராஜா அகில இலங்கைத் தமிழ்க் காங்கிரஸ் கட்சியின் ஒரு மூத்த உறுப்பினர் ஆவார். 1961 ஆம் ஆண்டில் இலங்கைத் தமிழரசுக் கட்சி நடத்திய சத்தியாக்கிரகப் போராட்டத்தின் அமைப்பாளர்களில் ஒருவராக இருந்து பணியாற்றினார். 1965 முதல் 1971 வரை இலங்கை செனட் சபை உறுப்பினராகப் பணியாற்றினார்.

1981 ஆம் ஆண்டில் மாவட்ட அபிவிருத்தி சபைகள் உருவாக்கப்பட்ட போது யாழ்ப்பாண மாவட்ட அபிவிருத்தி சபைக்குத் தலைவராகத் தேர்ந்தெடுக்கப்பட்டார். மாவட்ட சபைக்கு "கதிரைகளும் மேசைகளும் வாங்குவதற்குக்கூட" தமக்கு அதிகாரம் தரப்படவில்லை எனக் கூறி தனது பதவியை இவர் 1983 ஆம் ஆண்டில் துறந்தார்.

## படுகொலை
1988 பெப்ரவரி 12 இல் தனது 72 ஆவது அகவையில் நடராஜா யாழ்ப்பாணத்தில் சுட்டுக் கொல்லப்பட்டார். இந்திய அமைதி காக்கும் படையினருடன் தொடர்பு பேணியமைக்காக ஈழ இயக்கங்களுள் ஒன்றான தமிழீழ விடுதலைப் புலிகள் இயக்கத்தினர் இப்படுகொலையை நிகழ்த்தியதாகக் குற்றம் சாட்டப்பட்டது.

## மேற்கோள்கள்

பகுப்பு:1988 இறப்புகள்
பகுப்பு:இலங்கைத் தமிழ்க் காங்கிரசுக் கட்சி அரசியல்வாதிகள்
பகுப்பு:இலங்கை செனட் சபை உறுப்பினர்கள்
பகுப்பு:இலங்கையில் கொலை செய்யப்பட்ட அரசியல்வாதிகள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் வழக்கறிஞர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழர் விடுதலைக் கூட்டணி அரசியல்வாதிகள்
பகுப்பு:இலங்கையின் வட மாகாண நபர்கள்
கி. துரைராஜசிங்கம்

**கிருஷ்ணபிள்ளை துரைராஜசிங்கம்** (*'Krishnapillai Thurairajasingam*, பிறப்பு: 28 சூலை 1956) இலங்கைத் தமிழ் வழக்கறிஞரும், அரசியல்வாதியும், மாகாண அமைச்சரும், முன்னாள் நாடாளுமன்ற உறுப்பினரும் ஆவார்.

## அரசியலில்
வழக்கறிஞராகப் பணி புரியும் துரைராஜசிங்கம் 1994 நாடாளுமன்றத் தேர்தலில் தமிழர் விடுதலைக் கூட்டணியின் வேட்பாளராக மட்டக்களப்பு மாவட்டத்தில் போட்டியிட்டு வெற்றி பெற்று நாடாளுமன்றம் சென்றார். பின்னர் 2012 மாகாண சபைத் தேர்தல்களில் தமிழ்த் தேசியக் கூட்டமைப்பு வேட்பாளராக மட்டக்களப்பு மாவட்டத்தில் போட்டியிட்டு கிழக்கு மாகாண சபை உறுப்பினராகத் தெரிவு செய்யப்பட்டார்.

இலங்கைத் தமிழரசுக் கட்சியின் பொதுச் செயலாளராக இருந்த மாவை சேனாதிராஜா அக்கட்சியின் தலைவராகத் தேர்ந்தெடுக்கப்பட்டதை அடுத்து 2014 செப்டம்பரில் கட்சியின் பொதுச் செயலாளராக துரைராஜசிங்கம் நியமிக்கப்பட்டார். 2015 அரசுத்தலைவர் தேர்தலை அடுத்து கிழக்கு மாகாண சபையில் ஆட்சி மாற்றம் ஏற்பட்டது. சிறுபான்மைக் கட்சியான சிறீலங்கா முஸ்லிம் காங்கிரசுக்கு ஆதரவளிக்க தமிழ்த் தேசியக் கூட்டமைப்பு முடிவு செய்ததை அடுத்து, அங்கு புதிய அர்சு பதவியேற்றது. துரைராஜசிங்கம் கிழக்கு மாகாணத்தின் விவசாய கால்நடை கூட்டுறவு அபிவிருத்தி அமைச்சராக மாகாண ஆளுநர் ஒஸ்டின் பெர்னாண்டோ முன்னிலையில் 2015 மார்ச் 3 இல் பதவியேற்றார்.

## மேற்கோள்கள்

பகுப்பு:1956 பிறப்புகள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:வாழும் மக்கள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:மட்டக்களப்பு மாவட்ட நபர்கள்
பகுப்பு:இலங்கை இந்துக்கள்
பகுப்பு:இலங்கைத் தமிழ் வழக்கறிஞர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:தமிழர் விடுதலைக் கூட்டணி அரசியல்வாதிகள்
பகுப்பு:கிழக்கு மாகாண சபை உறுப்பினர்கள்
பகுப்பு:கிழக்கு மாகாண சபை அமைச்சர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
மகாராஜா விரைவுத் தொடருந்து

**மகாராஜா எக்ஸ்பிரஸ்** என்னும் தொடர்வண்டியை இந்திய ரயில்வே இயக்குகிறது.
உலகிலேயே ஆடம்பரமான வசதிகளைக் கொண்ட முன்னணி ரயிலாகும். இது இந்தியாவின் வடமத்திய பகுதியில் ஓடுகிறது. ஐந்து வழித்தடங்களில் 12 இடங்களை சென்றடைகிறது.

## மேற்கோள்

பகுப்பு:இந்தியச் சுற்றுலாத் தொடருந்துகள்
பகுப்பு:இந்தியத் தொடருந்து சேவைகள்
பகுப்பு:இந்திய விரைவுவண்டிகள்
டாக்டர் ஜி. இராமச்சந்திரன் நூலகம்

**டாக்டர் ஜி. இராமச்சந்திரன் நூலகம்** என்னும் நூலகம் மதுரை-திண்டுக்கல் நான்குவழிச்சாலையில் சின்னாளப்பட்டிக்கு அடுத்த நிறுத்தமான காந்திகிராமத்தில் உள்ள காந்தி கிராமியப் பல்கலைக்கழகத்தின் நூலகம் ஆகும்.

இந்நூலகம் 1956-இல் தொடங்கப்பட்டுத் தற்போதைய கட்டடத்திற்கு 1984-இல் இடம்பெயர்ந்தது. இங்கே ஒருலட்சத்து அறுபதாயிரம் நூல்கள் உள்ளன. அனைத்துத் துறைசார்ந்த புத்தகங்களும் உள்ளன. குறிப்பாகக் காந்தியடிகள் நடத்திய *யங் இந்தியா*, *ஹரிஜன்* இதழ்களின் தொகுப்புகள் முக்கியத்துவம் வாய்ந்தவை. காந்தியடிகள் எழுதிய எல்லாவற்றையும் தொகுத்து வெளியான 100 தொகுதி நூல்களும் இங்கே உள்ளன.
## வெளி இணைப்புகள்
*  காந்தி கிராமம் கிராமியப் பல்கலைக்கழகம்-டாக்டர் ஜி. இராமச்சந்திரன் நூலகம்
*GANDHIGRAM RURAL INSTITUTE-DEEMED UNIVERSITY, GANDHIGRAM 

பகுப்பு:தமிழ்நாட்டு நூலகங்கள்
கும்பகோணம் காரியசித்தி ஆஞ்சநேயர் கோயில்

கும்பகோணத்தில் உள்ள அனுமார் கோயில்களில் இதுவும் ஒன்றாகும். 

## இருப்பிடம்
இக்கோயில் ரெட்டியார்குளம் கீழ்கரை அருகே உள்ள கிருஷ்ணாராவ் அக்கிரகாரத்தில் அமைந்துள்ளது. கோயில் வாயிலின் முகப்பில் நடுவில் ஆஞ்சநேயரும் வலது புறம் சங்கும், இடது புறம் சக்கரமும் காணப்படுகின்றன.

## மூலவர்
கோயிலின் மூலவராக காரியசித்தி ஆஞ்சநேயர் உள்ளார். 

## திருச்சுற்று
இந்த சிறிய கோயிலில் உள்ள திருச்சுற்றில் நவக்கிரகங்கள் காணப்படுகின்றன.

பகுப்பு:கும்பகோணத்திலுள்ள கோயில்கள்
பகுப்பு:தமிழ்நாட்டிலுள்ள ஆஞ்சநேயர் கோயில்கள்
2004 எஃப்எச்

**2004 எஃப்எச்** (2004 FH) என்ற புவியருகு விண்பொருள், 15 மார்ச்சு 2004 ஆம் தேதி நாசாவால் கண்டுபிடிக்கப்பட்டது.இந்த விண்பொருள் சுமார் 30 மீட்டர் விட்டம் உடையது. 18 மார்ச்சு 2004 ஆம் தேதி 22:08 ஒ. ச. நே, புவியின் மேற்பரப்பை 43,000 கி.மீ. (27,000 மைல்) தொலைவில் கடந்து சென்றது, 21 நவம்பர் 2008 அன்று புவிக்கு மிக அருகாமையில் கடந்து சென்றது அதனால் இது புவியை நெருங்கிய விண்பொருட்கள் பட்டியலில் 11 வது இடத்தைப் பெற்றது.

**2004 எஃப்எச்**, அடென் குடும்பத்தைச் சேர்ந்த சிறுகோள் ஆகும்.இது புவியை மிக நெருங்கிய 4 வது சிறுகோள் (11வது விண்பொருள்) ஆகும். 
இந்த விண்பொருள் பூமியின் மீது மோதினால் நூற்றுக்கணக்கான கிலோடன் டிஎன்டி வெடிபொருள் வெடித்தாற் போல இருக்கும்.

17 மார்ச்சு 2044  ஆம் தேதி, 2004 எஃப்எச் புவியின் மேற்பரப்பை 1,740,000 கி.மீ. (1,080,000 மைல்) தொலைவில் கடந்து செல்லும்.

## மேலும் காண்க
* புவியருகு விண்பொருட்கள்
## மேற்கோள்கள்

பகுப்பு:புவியருகு விண்பொருட்கள்
பகுப்பு:2004 நிகழ்வுகள்
கும்பகோணம் சித்தி விநாயகர் கோயில்

கும்பகோணத்தில் உள்ள விநாயகர் கோயில்களில் காமாட்சி ஜோசியர் தெருவிலுள்ள விநாயகர் கோயிலும் ஒன்றாகும்.  விநாயகர் கோயில்களில் சித்தி விநாயகர், வரசித்தி விநாயகர் என்ற வகையில் கோயில்கள் அமைந்துள்ளன. கும்பகோணத்தில் இரு சித்தி விநாயகர் கோயில்களும், இரு வரசித்தி விநாயகர் கோயில்களும் உள்ளன.

## காமாட்சி ஜோசியர் தெரு சித்தி விநாயகர்
கும்பகோணத்தில் காமாட்சி ஜோசியர் தெருவின் கடைசியில் சித்தி விநாயகர் கோயில் உள்ளது. காளஹஸ்தீஸ்வரர் கோயிலின் கோபுரத்துடன் கூடிய முதன்மை வாயில் மடத்துத் தெருவில் இருந்தாலும், இந்த விநாயகர் கோயில் வழியாக காளஹஸ்தீஸ்வரர் கோயிலுக்குச் செல்லலாம் என்பதை அறிவிக்கும் வகையில் காளஹஸ்தீஸ்வரர் கோயில் பெயர்ப்பலகை விநாயகர் கோயிலின் முன்பாக காணப்படுகிறது. இக்கோயிலின் மூலவராக விநாயகர் உள்ளார். 

### குடமுழுக்கு
கோயிலின் முகப்பில் விநாயகர், முருகன் சிலைகள் காணப்படுகின்றன. இக்கோயிலில் 23.2.2004இல் கும்பாபிஷேகம் நடைபெற்றதற்கான கல்வெட்டுக் குறிப்பு உள்ளது.

## மணிக்கூண்டு சித்தி விநாயகர்
மகாமகக்குளத்தின் அருகே மணிக்கூண்டிற்கு அடுத்து ஒரு சித்தி விநாயகர் கோயில் உள்ளது. இக்கோயிலின் மூலவராக விநாயகர் உள்ளார்.இக்கோயிலில் அய்யப்பன், வீர ஆஞ்சநேயருக்கு சன்னதிகள் உள்ளன. 

### குடமுழுக்கு
இக்கோயிலில் அக்டோபர் 22, 2015இல் குடமுழுக்கு நடைபெற்றது.

## மூர்த்தி சாலை வரசித்தி விநாயகர் கோயில்
சித்தி விநாயகர் என்பது போன்று வரசித்தி விநாயகர் என்ற கோயிலும் கும்பகோணத்தில் உள்ளது. வரசித்தி விநாயகர் கோயில் என்ற பெயரில் உள்ள விநாயகர் கோயில் டாக்டர் மூர்த்தி சாலையில் அமைந்துள்ளது. 

### குடமுழுக்கு
இக்கோயிலின் குடமுழுக்கு அக்டோபர் 22, 2015இல் நடைபெற்றது.  

## பாணாதுறை வரசித்தி விநாயகர் கோயில்
பாணாதுறை வரசித்தி விநாயகர் கோயில் பாணாதுறை திருமஞ்சனவீதியில் அமைந்துள்ளது. 

### குடமுழுக்கு
இக்கோயிலின் குடமுழுக்கு அக்டோபர் 26, 2015இல் நடைபெற்றது. 

## மேற்கோள்கள்

## படத்தொகுப்பு


File:Kumbakonam sittivinayayar temple.JPG|thumb|காமாட்சி ஜோசியர் தெரு சித்திவிநாயகர் கோயில்
File:Clocktower sitthivinayakar.jpg|thumb|மணிக்கூண்டு சித்திவிநாயகர் கோயில்
File:Varasitthi vinayakar banadurai.jpg|thumb|பாணாதுறை வரசித்தி விநாயகர் கோயில்



பகுப்பு:கும்பகோணத்திலுள்ள பிள்ளையார் கோயில்கள்
ஒளி அயனியாக்கம்

**ஒளிஅயனியாக்கம்** (Photoionization) என்பது ஒரு ஒளியணு மற்றொரு அணு அல்லது மூலக்கூறுடன் தொடர்பு கொள்ளும் போது (ஒன்று ஏற்றம் ஒன்றைப் பெறுவதன் மூலம் அல்லது இழப்பதன் மூலம்), அயனி உருவாக்கப்படும் இயற்பியல் செயற்பாடு  ஆகும்.பொதுவாக இந்த நிகழ்வின் போது அதிக பிரகாசமான ஒளி உருவாகிறது.

## ஒளிஅயனியாக்க பண்புகள்
ஒவ்வொரு ஒளியணு, அணுவை தொடர்பு கொள்ளும் போதும் ஒளிஅயனியாக்கம் நடைபெறுவது இல்லை. ஒளிஅயனியாக்கத்தின் வாய்ப்பு அந்த அந்த ஒளியணுவின் ஒளிஅயனியாக்க பண்புகளைப் பொறுத்தது, அதாவது ஒளியணுவின் ஆற்றல் மற்றும் தொடர்பு கொள்ளும் அணுவின் ஆற்றலைப் பொறுத்தது. ஒளியணுவின் ஆற்றல் அயனியாக்கத்தின் தேவையான ஆற்றலை விட குறைவாக ஆற்றலை கொண்டிருந்தால் அதன் ஒளிஅயனியாக்க பண்புகள் பூஜ்யம் ஆகும்.
## மேலும் படிக்க

*
*
*
*

பகுப்பு:நிறமாலையியல்
பகுப்பு:அயனியாக்கம்
டபிள்யூ75என்(பி)-விஎல்ஏ2

**டபிள்யூ75என்(பி)-விஎல்ஏ2** (*W75N(B)-VLA2*) என்பது நமது சூரியனைவிட 300 மடங்கு ஒளிர்வு கூடியதும், எட்டு மடங்கு பெரியதுமான வளர்ந்து வரும் ஒரு பெரும் முகிழ்விண்மீன் (*protostar*) ஆகும். ஐதரசன் மற்றும் ஹீலியம் வாயு அணுக்கூட்டத்தால் ஆன இவ்விண்மீன் 1996 ஆம் ஆண்டு முதல் நியூ மெக்சிகோ பாலைவனத்தில் உள்ள தொலைநோக்கி கருவிகள் மூலம் *கார்லஸ் காரஸோ கொன்சாலேஸ்* தலைமையிலான அமெரிக்க வானியலாளர்களால் தொடர்ந்து கண்காணிக்கப்பட்டு வந்தது.

சனவரி 2015ஆண்டில் புவியில் இருந்து 4200 ஆயிரம் ஒளி ஆண்டு தொலைவில் அமைந்த இந்த இளம் விண்மீனுக்கு "W75N(B)-VLA2" எனப் பெயரிடப்பட்டுள்ளது. இப்புதிய இளம் விண்மீன் கண்டுபிடிக்கப்பட்டதன் மூலம் நமது சூரியக் குடும்பம் உட்பட விண்வெளியின் பல்வேறு இரகசியங்களைக் கண்டறிய முடியும் என்று வான் அறிஞர்கள் நம்புகின்றனர்.

## மேற்கோள்கள்

பகுப்பு:விண்மீன்கள்
பகுப்பு:வானியல் தொடர்பான குறுங்கட்டுரைகள்
பகுப்பு:சிக்னசு (விண்மீன் குழாம்)
எஸ்டிஎஸ்எஸ் ஜெ1106+1939

**எஸ்டிஎஸ்எஸ் ஜெ1106+1939** (எஸ்டிஎஸ்எஸ் ஜெ 110644.95+193930.6) என்பது ஒரு துடிப்பண்டம் (quasar) ஆகும்.அதிக அளவு விடயங்களை வெளிப்படுத்துவதால் இது பிரசித்தமான ஒன்று. துடிப்பண்டங்களிலேயே (quasar)அதிக அளவு ஆற்றலை வெளிப்படுத்தி சாதனை படைத்துள்ளது. இதை இயக்கும் இயந்திரமாக மீப்பெரும்நிறை கொண்ட கருந்துளை உள்ளது.ஒரு ஆண்டுக்கு சுமார் 400 சூரியத் திணிவு கொண்ட விடயங்களை உள்ளே இழுத்து அதை 8,000 கி.மீ./நொடி வேகத்தில் வெளித்தள்ளும்.இது வெளிப்படுத்தும் அதிக அளவு விடயங்களால் இதன் ஒளிர்வளவு 1046 எர்க்குகள் (ergs). இதனால் இது சூரியனை விட இரண்டு டிரில்லியன் மடங்கு பிரகாசமானது அதனால் இதுதான் அதிக ஒளிர்வளவு கொண்ட வின்பொருள் என்ற சாதனையும் கொண்டுள்ளது. மேலும் இது 11 பில்லியன் ஒளியாண்டுகள் தூரத்தில் உள்ள போதிலும் இதன் தோற்ற ஒளியளவு சுமார் ~19. 
## மேற்கோள்கள்

பகுப்பு:துடிப்பண்டங்கள்
கிம் வூ-பின்

**கிம் வூ-பின்** () (பிறப்பு: ஜூலை 16, 1989) ஒரு தென் கொரியா நாட்டு நடிகர் மற்றும் விளம்பர நடிகர் ஆவார். வாம்பயர் ஐடல், ஸ்கூல் 2013, தி ஹெர்ஸ் போன்ற பல தொலைக்காட்சி தொடர்களில் நடித்துள்ளார். இவர் ரன்வே காப், தி கான் ஆர்டிஸ்ட்ஸ், டிவெண்டி போன்ற சில திரைப்படங்களிலும் நடித்துள்ளார் என்பது குறிப்பிடத்தக்கது.

## திரைப்படங்கள்
* 2012: ரன்வே காப்
* 2013: நண்பர்: கிரேட் லெகசி
* 2014: தி கான் ஆர்டிஸ்ட்ஸ்
* 2015: டிவெண்டி

## சின்னத்திரை
* 2011: வாம்பயர் ஐடல்
* 2012: ஸ்கூல் 2013
* 2013: தி ஹெர்ஸ்

## வெளி இணைப்புகள்
* Kim Woo-bin  at SidusHQ
* 

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
கிம் ஜி-வோன்

**கிம் ஜி-வோன்** (*Kim Ji-Won*, பிறப்பு: அக்டோபர் 19, 1992) ஒரு தென் கொரிய நாட்டு நடிகை மற்றும் விளம்பர நடிகை ஆவார். இவர் தி ஹெர்ஸ், கேப் -டொங்க் போன்ற பல தொலைக்காட்சி தொடரில் நடித்துள்ளார். இவர் சில திரைப்படங்களிலும் நடித்துள்ளார் என்பது குறிப்பிடத்தக்கது.

## வெளி இணைப்புகள்
* hancinema person|Kim_Ji-won-I|Kim Ji-won
* KMDb person|00154579|Kim Ji-Won

பகுப்பு:1992 பிறப்புகள்
பகுப்பு:வாழும் மக்கள்
பகுப்பு:தென் கொரிய நடிகைகள்
பகுப்பு:தென் கொரிய தொலைக்காட்சி நடிகைகள்
பகுப்பு:தென் கொரியத் திரைப்பட நடிகைகள்
பகுப்பு:தென் கொரிய விளம்பர நடிகைகள்
காங்க் ஹா-நஐல்

**காங்கு கா நியூல்** () (பிறப்பு: பெப்ரவரி 21, 1990) என்பவர் ஒரு தென் கொரியா நாட்டு நடிகர் ஆவார். இவர் தி ஹெர்ஸ் (2013), மிச்சாங்: இஙகம்ப்லேட் லைப் (2014), மூன் லவ்வேர்ஸ்: ஸ்கேர்லெட் ஹார்ட் ரயீவ் (2016), வென் தி காமெலியா புளூம்சு (2019), இன்சிடெர் (2022) போன்ற தொடர்களிலும், டுவெண்ட்டி (2015), டோங்ஜி: தி போர்ட்ரைட் ஒப் அ பொயட் (2016), நியூ டரியல் (2017), மிட்நைட் ரன்னர்ஸ் (2017), போர்கோட்டேன் (2017), லவ் ரீசெட் (2023) போன்ற திரைப்படங்களிலும் நடித்ததன் மூலம் அறியப்படும் நடிகர் ஆனார்.

இவர் 2020 ஆம் ஆண்டில், சிறந்த நடிகருக்கான பேக்சாங் கலை விருதைப் பெற்றார்  மற்றும் போர்ப்ஸ் கொரியா சிறந்த நட்சத்திர வருடாந்திர பட்டியலில் 23 வது இடத்தைப் பிடித்தார். அத்துடன் 2019 ஆம் ஆண்டின் கேலப் கொரியாவின் தொலைக்காட்சி நடிகருக்கான 2வது இடத்தையும் பெற்றார்.

## ஆரம்பகால வாழ்க்கை
இவர் பெப்ரவரி 21, 1990 ஆம் ஆண்டு தென் கொரியாவில் புசான் நகரில் பிறந்தார்.

## தொழில்
இவர் தனது தொழில் வாழ்க்கையை இசை நாடகத்தில் தொடங்கினார், குறிப்பாக திரில் மீ (2010), பிரின்சு புஸ்சல் (2011), பிளாக் மேரி பாபின்ஸ் (2012) மற்றும் அசாசின்ஸ் (2012). பின்னர் இவர் டு த பியூட்டிஃபுல் யூ (2012), தி ஹீர்ஸ் (2013) மற்றும் மிச்சாங்: இஙகம்ப்லேட் லைப் (2014) போன்ற தொடர்களில் துணை நடிகராக நடித்தார்.

இவர் 2015 இல் மூன்று படங்களில் தோன்றினார்; இசைத் திரைப்படம் சி'ஈஸ்ட் சி போன், காலப் படமான எம்பயர் ஆப் லஸ்ட் மற்றும் ட்வென்டி. இதற்காக இவர் பல சிறந்த புதிய நடிகருக்கான விருதுகளுக்கு பரிந்துரை செய்யப்பட்டார்.

## தனிப்பட்ட வாழ்க்கை
இவர் தனது கட்டாய இராணுவ சேவையை செப்டம்பர் 11, 2017 அன்று நான்சான் கொரிய இராணுவ பயிற்சி மையத்தில் தொடங்கினார். பின்னர் இவரது நிறைவு விழா அக்டோபர் 24 அன்று நடந்தது, அதில் இவர் அடிப்படை பயிற்சியின் போது இவரது முன்மாதிரியான செயல்திறனுக்காக அங்கீகரிக்கப்பட்டார். பின்னர் பெப்ரவரி 22, 2019 அன்று, இராணுவ மனிதவள நிர்வாகத்தின் கெளரவ தூதராக இவர் நியமிக்கப்பட்டார். இவரது பணி மே 23, 2019 அன்று முடிவடைந்தது.

## மேற்கோள்கள்

## வெளி இணைப்புகள்
* 

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:தென் கொரியத் திரைப்பட நடிகர்கள்
பகுப்பு:தென் கொரிய தொலைக்காட்சி நடிகர்கள்
பகுப்பு:நாடக நடிகர்கள்
அகில பாரத வித்தியார்த்தி பரிசத்

**அகில பாரத வித்தியார்த்தி பரிஷத்** (**எபிவிபி**) - (*Akhil Bharatiya Vidyarthi Parishad-ABVP*)  (),  வலதுசாரி சிந்தனை கொண்ட கல்வி நிலைய மாணவர்களின் அகில இந்திய அமைப்பாகும். இவ்வமைப்பின் பெயரை சுருக்கமாக  "எபிவிபி" என்று அழைப்பர்.  இவ்வமைப்பு  இந்தியாவின் மிகப்பெரிய மாணவர் அமைப்பாகச் செயல்படுகிறது..

## வரலாறு
இவ்வமைப்பு  1948இல் துவக்கி,  9 சூலை 1949இல் பதிவு செய்யப்பட்டது. 1958இல் மும்பைக் கல்லூரி பேராசிரியர் யஷ்வந்தராவ் கேல்கர் இவ்வமைப்பினை கட்டமைப்பதில் பெரும் பங்காற்றினார். .இந்தியாவின் அனைத்து பல்கலைக்கழகங்களில் **எபிவிபி** அமைப்பின் கிளைகள் தொடங்கப்பட்டது.ராஷ்ட்ரிய சுயம்சேவக் சங்கத்தின், மாணவர் அணியாக *எபிவிபி* செயல்படுகிறது. பாரதிய ஜனதா கட்சியின் இளஞர் அமைப்புடன் செயல்படுகிறது.

### எபிவிபி-யால் துவக்கப்பட்ட துணை அமைப்புகள்
* உலக மாணவர்கள் & இளைஞர்கள் அமைப்பு  (WOSY)
* மாணவர்களுக்கான வளர்ச்சி  அமைப்பு  (SFD)
* மாநிலங்களுக்கிடையே மாணவர்களின் அனுபவ வாழ்க்கை  (SEIL)

## நூல் வெளியிடுகள்
மாதந்தோறும் புது தில்லியிலிருந்து இந்தியில் வெளியாகும் "ராஷ்டிரிய சாத்திரசக்தி" இதழ் எபிவிபியின் அலுவல்முறை வெளியீடாகும் வெவ்வேறு தேசிய விவகாரங்கள் குறித்தும் எபிவிபி துண்டறிக்கைகளை வெளியிட்டு வருகிறது.

## படக்காட்சியகம்

File:Abvprally.jpg|எபிவிபி பேரணி
File:Ourmeeting.jpg|எபிவிபி மாநாடு 
File:Abvpact.jpg|எபிவிபி போராட்டப் பேரணி 

Rss Students Organisation
* இளைஞர் அணி  
* மகளிர் அணி
* தொழிலாளர் அணி
* விவசாயிகள் அணி 
* சிறுபான்மையினர் அணி 

## இதனையும் காண்க
* ராஷ்ட்ரிய சுயம்சேவக் சங்கம்

## மேற்கோள்கள்

## மேலும் படிக்க
* 
* 
* 
* 

## வெளி இணைப்புகள்
* 
* ABVP Delhi website 
* ABVP Andhra Pradesh website 

 

பகுப்பு:இந்திய மாணவர் அமைப்புகள் 
பகுப்பு:ராஷ்டிரிய சுயம்சேவாக் சங்கத்தின் துணை அமைப்புகள்
2015 இந்தியன் பிரீமியர் லீக்

**2015 இந்தியன் பிரீமியர் லீக்** (சுருக்கமாக **ஐபிஎல் 8** அல்லது **2015 ஐபிஎல்**),  என்பது இந்தியாவில் ஆண்டுதோறும் நடைபெறும் இருபது20 துடுப்பாட்டப் போட்டித் தொடரான இந்தியன் பிரீமியர் லீக்கின்,  எட்டாவது பருவ நிகழ்வாகும். இதனை இந்தியத் துடுப்பாட்டக் கட்டுப்பாடு வாரியம் (பிசிசிஐ) நடத்தி வருகிறது. 2007இல் தொடங்கிய இந்தியன் பிரீமியர் லீக்கில் ஏழு பருவங்கள் ஏற்கனவே முடிந்துள்ளன. எட்டாவது பருவமான இப்பருவத்தில் எட்டு அணிகள் பங்கேற்கின்றன. ஏப்ரல் 08, 2015 முதல் மே 24, 2015 வரை நடத்தத் திட்டமிடப்பட்டுள்ளன. இப்பருவத்தில் மொத்தமாக 60 போட்டிகள் நடக்கவுள்ளன. ஏப்ரல் 12 முதல் ஏப்ரல் 25 வரையிலான நாட்களில் கொல்கத்தாவில் நகராட்சித் தேர்தல் நடக்க உள்ளதால் அந்நாட்களில் கொல்கத்தாவில் எந்த ஆட்டமும் நடைபெறாது.

## வீரர்களின் ஏலம்
இந்தியன் பிரீமியர் லீக்கைப் பொறுத்தவரை ஒவ்வொரு அணியும் குறிப்பிடத்தக்க எண்ணிக்கையிலான வீரர்களை ஏலத்திற்கு விடாமல் தங்களது அணியிலேயே தக்க வைத்துக் கொள்ள முடியும். இதன்படி 123 வீரர்கள் அந்தந்த அணிகளால் தக்கவைத்துக் கொள்ளப் பட்டனர். இவ்வாறாக தக்க வைக்கப்படாமல் அணியைவிட்டு வெளியேற்றப்படும் வீரர்கள் தங்களது பெயரை அடுத்து நடைபெறும் ஏலத்தில் தங்களது பெயரை பதிவு செய்துகொள்ள வேண்டும். பெங்களூருவில், பிப்ரவரி 16 அன்று நடைபெற்ற பெப்சி ஐபிஎல் 2015 ஏலத்தில், அதிகபட்சமாக யுவராஜ் சிங்  16 கோடிக்கு ஏலம் போனார். 2014 ஐபிஎல்-இல் பெங்களூர் ராயல் சேலஞ்சர்ஸ் அணியில் இடம்பெற்றிருந்த இவரை இந்த ஆண்டு நடந்த ஏலத்தில் டெல்லி டேர்டெவில்ஸ் அணி ஏலத்தில் எடுத்தது. மொத்தமாக 67 வீரர்கள் விற்கப்பட்ட இந்த ஏலத்தில் மொத்தமாக  87,60 கோடிகள் செலவாயின.

## மைதானங்கள்
12 மைதாங்களில் தொடர் சுழல்முறை ஆட்டங்கள் நடைபெறும். மும்பை, பூனே மற்றும் ராஞ்சியில் முறையே தகுதியாளர்-1 விலகுபவர்-1 மற்றும் தகுதியாளர்-2 நடைபெறும். கொல்கத்தாவில் இறுதிப் போட்டி நடைபெறும். 

## போட்டி அட்டவணை
* போட்டி அட்டவணைக்கான இணையப்பக்கம் 
* போட்டி அட்டவணைக்கான இணையப்பக்கம்

## புள்ளிகள் பட்டியல்

## புள்ளிவிவரங்கள்

### அதிக ஓட்டங்கள்

*  பந்தயத்தின் முடிவில் ஆதிக ஓட்டங்கள் எடுக்கும் வீர்ருக்கு ஆரஞ்சு வண்ண தொப்பி அளிக்கப்படும்.
* **மூலம்:** கிரிக் இன்போ

### அதிக விக்கெட்டுகள்

* *கடைசி புதுப்பிப்பு: 16th May 2015</small>.
*  [[பந்தயம் | பந்தயத்தின்]] முடிவில் ஆதிக [[விக்கெட்டு | விக்கெட்டுகள்]] எடுக்கும் வீர்ருக்கு [[பர்பிள்]] வண்ண தொப்பி அளிக்கப்படும்.
* *'மூலம்:''' கிரிக்இன்போ

## இதனையும் காண்க
*இந்தியன் பிரீமியர் லீகில் சதமடித்தவர்கள்
*இந்தியன் பிரீமியர் லீகின் புள்ளிவிபரங்களும் சாதனைகளும்

## மேற்கோள்கள்

பகுப்பு:இந்தியன் பிரீமியர் லீக்
மன்னார் வளைகுடா உயிர்க்கோளக் காப்பகம்

**மன்னார் வளைகுடா உயிர்க்கோளக் காப்பகம்** (Mannar biosphere reserve) ராமேஸ்வரம் மன்னார் வளைகுடா பகுதியில் அமைந்துள்ள உலகப் புகழ்பெற்ற உயிர்க்கோளக் காப்பகம ஆகும். தென்கிழக்கு ஆசியாவில் நிறுவப்பட்ட முதல் கடல்சார் உயிர்க்கோளக் காப்பகம் என்ற பெருமை கொண்டது. தமிழ்நாட்டின் தென்கடற்கரையில் மன்னார்வளைகுடா தேசியப்பூங்காவை உள்ளடக்கி சுமார் 10,500 ச.கி.மீட்டரில் பரவியுள்ள இக்காப்பகம் இந்தியாவின் முதல் கடல்சார்ந்த காப்பகமாக 1989ஆம் ஆண்டு அறிவிக்கப்பட்டது.

## தாவரங்கள்
வெப்பமண்டல அகன்ற இலைக்காடுகள்  இங்கு காணப்படுகின்றன. இக்காப்பகத்தில் கண்டறியப்பட்டுள்ள 160 பாசியினங்களில் 30 கடல்பாசியினங்கள் உணவாக பயன்படுகின்றன.  இங்கு மிகுந்து காணப்படும் கடற் புற்கள் கடல்வாழ் பாலூட்டிகளுக்கு உணவளிக்கின்றன. கண்டல் மரவகைகள் மிகுந்து காணப்படும் இக்காப்பகத்தில் 46 தாவர இனங்கள் இவ்விடத்திற்கே உரித்தானவையாகும்.

## விலங்குகள்
மன்னார் வளைகுடாப்பகுதியில் காணப்படும் அழகான பவழப்பாறைகள், பல கடல் தாவரங்களுக்கும் விலங்குகளுக்கும் உறைவிடமாக திகழ்கிறது. இந்த உயிர்கோளக் காப்பகத்தில் 104 வகை பவளத் திட்டுகள், 147 வகை கடல் பாசிகள், 13 வகை கடல் புற்கள், கடல் சங்குகள், கடல் ஆமை, கடல் குதிரை, கடல் அட்டை போன்ற அரிய வகை உயிரினங்கள் உள்ளன. குறிப்பாகப் பாலூட்டி இனங்களைச் சேர்ந்த ஆவுளியாவும் (Dugong), ஓங்கில்களும் (டால்பின்) இப்பகுதியில் காணப்படுகின்றன. இந்தியக் கடல் பகுதியிலேயே இரண்டாயிரத்துக்கும் அதிகமான மீன் வகைகள் மன்னார் வளைகுடா கடல் பகுதியில்தான் உள்ளன.  முத்துக்கள் விளையும் சிப்பிகள், இறால் வகைகள், கடல் செவ்வந்தி, கிளிஞ்சல்கள் மற்றும் கடல்பசு போன்ற பல்லுயிர் வளம் மிகுந்து காணப்படுகிறது. மேலும் 280 வகை கடற்பஞ்சுகள், 92 வகை பவழங்கள், 22 வகை கடல் விசிறிகள், 160 வகை பலசுணைப்புழுக்கள், 35 வகை இறால்கள், 17 வகை நண்டுகள், 7 வகை கடற்பெருநண்டுகள், 17 வகை தலைக்காலிகள் மற்றும் 103 வகை முட்தோலிகள் காணப்படுகின்றன.

## அச்சுறுத்தல்கள்
முறையற்ற கடற்புற்கள் சேகரிப்பு மற்றும் சட்டத்திற்குப் புறம்பாக பவழத்திட்டுகளை அழித்தல் போன்ற செயல்பாடுகள் காப்பகத்திற்கு பெரும் அச்சுறுததல்களாகும். மனிதனின் செயல்பாடுகளால் இதுவரை 65 விழுக்காடு பவழத்திட்டுகள் அழிந்துவிட்டன.

## மேற்கோள்கள்

பகுப்பு:இந்தியாவின் உயிர்க்கோளக் காப்பகம்
பகுப்பு:தமிழ்நாட்டு உயிர்க்கோளக் காப்பகம்
நிலம் கையகப்படுத்துதல் சட்டம் 1894

**நிலம் கையகப்படுத்துதல் சட்டம், 1894** இந்தியா, பாகிஸ்தான் ஆகிய நாடுகளில், தனியார் வசமுள்ள நிலத்தை, அரசு பொது நோக்கத்திற்காகக் கையகப்படுத்தத் துணை செய்ய ஆங்கிலேய ஆட்சிக் காலத்தில் இயற்றப்பட்ட சட்டம் ஆகும். 'நிலம் கையகப்படுத்துதல்' என்பது தனி நபருக்குச் சொந்தமான நிலத்தை, ஏதேனும் பொது நோக்கத்திற்கு, அரசு அல்லது அரசு தொடர்புடைய நிறுவனங்கள், சட்டப்படி, அரசு நிர்ணயிக்கும் இழப்பீட்டை உரித்தானோருக்கு வழங்கி அந்நிலத்தைக் கையகப்படுத்துவதாகும்.

நாடாளுமன்றத்தில் இச்சட்டத்திற்குப் பதிலாக நிலம் கையகப்படுத்துதல், புனர்வாழ்வு மற்றும் மீள்குடியேற்றச் சட்டம், 2013 இயற்றப்பட்டுள்ளது.

## நோக்கம்
இச்சட்டம் தனி நபருக்குச் சொந்தமான நிலங்களைப் பொது நோக்கத்திற்கு, பொது காரியங்களுக்குப் பயன்படுத்தும்பொருட்டு, அவற்றை அரசு கையகப்படுத்தத் துணை செய்ய இயற்றப்பட்டது. இச்சட்டத்தில் கூறப்படும் 'பொது நோக்கம்' என்பது கல்வி நிறுவனங்கள் அமைத்தல், பொதுக் குடியிருப்புத் திட்டங்கள், பொதுச் சுகாதாரத் திட்டங்கள்,குடிசைமாற்றுத் திட்டங்கள் மற்றும் கிராமப்புறத் திட்டங்கள் போன்றவற்றைக் குறிப்பதாகும்.

## தொடர்புடைய ஆணையங்களும் நிறுவனங்களும்
* ஒன்றிய அரசு
* மாநில அரசு
* நொய்டா, டிடிஏ, சிட்கோ போன்ற நகர நிர்வாக ஆணையங்கள்
* ரிலையன்ஸ், டாடா போன்ற தனியார் நிறுவனங்கள்

## வெளியிணைப்புகள்
* Full text of the act 
* Highlights and key issues of the Bill
* Standing Committee Report of the Bill 
* Summary of the Standing Committee Report 
* The Right to Fair Compensation and Transparency in Land Acquisition, Rehabilitation and Resettlement Act, 2013, a Boon for Land Speculators 

பகுப்பு:இந்தியாவில் சட்டம்
பகுப்பு:பிரித்தானிய இந்திய அரசால் இயற்றப்பட்ட சட்டங்கள்
நீலகிரி துர்கம்

**நீலகிரி துர்கம்**, **நீலகிரி**, **நீல துர்கம்** ( *Nilgiri, Neel Droog*)  என்பது இந்தியா, தமிழ்நாட்டின்  கிருட்டிணகிரி மாவட்டத்தில் கெலமங்கலத்திற்கு அருகே உள்ள ஒரு மலைக் கோட்டை ஆகும். இந்த மலையும், இதன் இருகே உள்ள ஊரும் நீல்கிரி என்றே அழைக்கபடுகின்றன. 

## அமைவிடம்
இந்த மலையும் ஊரும் அஞ்செட்டி துர்கத்தில் இருந்து மூன்று மைல் தொலைவிலும், மாவட்ட தலைநகரான கிருஷ்ணகிரியிலிருந்து  ஒரு 36 கிலோமீட்டர் தொலைவிலும், கெலமங்கலத்தில் இருந்து 9 கிலோ மீட்டர் தொலைவிலும், மாநில தலைநகரான சென்னையிலிருந்து 299 கிலோமீடர் தொலைவிலும் அமைந்துள்ளது.
 
## வரலாறு
18ஆம் நூற்றாண்டில் இக்கோட்டை ஐதர் அலி, திப்பு சுல்தான் ஆகியோரின் கீழ் இருந்தது. இக்கோட்டையை பிரித்தானியர்கள் 1792இல் கைப்பற்றினர். இந்த மலையில் கோட்டை மதிலின் மிச்ச சொங்களே தற்போது எஞ்சியுள்ளன. மலையின் மீது ஒரு அனுமன் கோயில் உள்ளது. அண்மையில் மலையின் பின்புறத்திலிருந்து  அனுமார் கோயிலுக்கு செல்ல மலைப் பாதை அமைக்கபட்டுள்ளது.
## படத்தொகுப்பு

File:நீலகிரி துர்கம் 1.jpg|கோட்டை மதிலின் எச்சங்கள்
File:நீலகிரி துர்கம் 2.jpg|நீல்கிரி ஊரில் இருந்து மலையின் தோற்றம்
File:நீலகிரி துர்கம் 3.jpg|மலையின் அனுமார் கோயிலை ஒட்டிய மதிலின் சிதைவுகள்
File:நீலகிரி துர்கம் 4.jpg|கெலமங்கலம், இராயக்கோட்டை சாலையில் வரகாணப்பள்ளி ஊரில் உள்ள பெட்ரோல் நிலையத்தில் இருந்து நீலகிரி துர்கத்தின் தோற்றம்
File:நீலகிரி துர்கம் 5.jpg|நீலகிரி துர்கம் மலை உச்சியில் உள்ள அனுமார் கோயில் 


## மேற்கோள்

*http://www.youscribe.com/catalogue/presse-et-revues/savoirs/etudes-sur-les-fortifications-de-l-inde-ii-les-monts-fortifies-du-958705

பகுப்பு:கிருஷ்ணகிரி மாவட்டத்திலுள்ள கோட்டைகள்
ஊடே துர்கம்

**ஊடே துர்கம்** (*Hudedurgum*) என்பது ஒரு கோட்டையாகும். இது  தமிழ்நாட்டின் தற்போதைய கிருட்டிணகிரி மாவட்டத்தில் உள்ள கெலமங்கலம் அருகில் உள்ள கோட்டையாகும். 18ஆம் நூற்றாண்டில் இக்கோட்டை ஐதர் அலி, திப்பு சுல்தான் ஆகியோரின் கீழ் இருந்தது. பிறகு இக்கோட்டையைப் பிரித்தானியர்கள் கைப்பற்றினர்.

## காட்சியகம்

படிமம்:View of Hudedurgum in the Baramahal Hills. 7 May 1792.jpg
படிமம்:Woodia Droog.jpg
படிமம்:Ourry Durgam, The Head Of The Pass Into The Barrah Mauhl.jpg

## மேற்கோள்
*Government's Krishnagiri District website 
*http://www.youscribe.com/catalogue/presse-et-revues/savoirs/etudes-sur-les-fortifications-de-l-inde-ii-les-monts-fortifies-du-958705

பகுப்பு:கிருஷ்ணகிரி மாவட்டத்திலுள்ள கோட்டைகள்
விசுவ இந்து பரிசத்

| region_served   =இந்தியா
| language        = இந்தி 
| affiliations    = சங்கப் பரிவார் 
| membership      = 6.8 மில்லியன்
| subsid          = பஜ்ரங் தள் (இளைஞர் அணி)துர்கா வாகினி (மகளிர் அணி
| motto           = *தர்மத்தை காப்பவர்கள் தர்மத்தால் காக்கப்படுகிறார்கள்*("Those who protect justice are protected by justice") (Dharmo Rakshati Rakshitah)
| website         =  
}}

**விசுவ இந்து பரிசத்** (Vishva Hindu Parishad), ),  சுருக்கமாக **விஎ.ஹெச்.பி** என்று அழைக்கப்படும் இவ்வமைப்பு, இந்துத்துவா கொள்கை உடைய வலது சாரி இந்து தேசியவாத அமைப்பாகும். சுவாமி சின்மயானந்தர் ஆசியுடன்   எம். எஸ். கோல்வால்கர், எஸ். எஸ். ஆப்தே ஆகியோர்களால்  29 ஆகஸ்டு  1964இல் புதுதில்லியில் துவக்கப்பட்டது. இவ்வமைப்பின் மைய நோக்கம், இந்து சமுக மக்களை ஓரணியில் திரட்டி, இந்து தர்மத்தை பாதுகாப்பதே.

வி.ஹெச்.பி அமைப்பு சங்கப் பாரிவாரில் ஒரு அங்கமாகும் இந்து தேசியம் என்ற அடிப்படையில் ராஷ்டிரிய சுயம்சேவாக் சங்கத்தின் தலைமையில் இந்தியாவில் செயல்படும் இந்து சமுக சேவை அமைப்பாகும். இந்துக் கோயில்களை கட்டுதல், புணரமைத்தல், பசு வதை தடை செய்தல், இந்துக்களை மதமாற்றம் செய்வதை தடுத்தல், பிற சமயத்தவரால் ஆக்கிரமிப்புக்கு உள்ளான இந்து சமய  வழிபாட்டு இடங்களை மீட்டல் போன்ற விசயங்களில் இவ்வமைப்பு ஈடுபடுகிறது.

## அணிகள்
இவ்வமைப்பின் இளைஞர் அணியாக பஜ்ரங் தளம் மற்றும் மகளிர் அணியாக துர்கா வாகினியும் செயல்படுகிறது. 

## கிளைகள்
விசுவ இந்து பரிசத்தின் கிளைகள் ஐக்கிய அமெரிக்கா, ஆஸ்திரேலியா, இங்கிலாந்து, கனடா போன்ற நாடுகளில் வேறு பெயர்களில் இயங்குகிறது.

## மேற்கோள்கள்

## ஆதார நூற்பட்டியல்
* 
* 
* 
* 
* 
* 

## வெளி இணைப்புகள்
*  விசுவ இந்து பரிசத்தின் அதிகாரப்பூர்வ இணையதளம்

பகுப்பு:இந்து சமய அமைப்புகள்
பகுப்பு:ராஷ்டிரிய சுயம்சேவாக் சங்கத்தின் துணை அமைப்புகள்
வைஷ்ணவ நம்பி மற்றும் திருக்குறுங்குடிவல்லி நாச்சியார் கோவில்

**திருக்குறுங்குடி அழகிய நம்பிராயர் கோயில்** என்பது 108 திவ்யதேசங்களில் ஒன்றாகும். திருநெல்வேலி மாவட்டத்தின் மேற்குத் தொடர்ச்சி மலையடிவாரத்தில் இத்தலம் அமைந்துள்ளது. இத்தலம் ஆழ்வார்களால் மங்களாசாசனம் செய்யப்பட்டதாகும். இத்தலத்தினைப் பற்றி திருமழிசையாழ்வார், நம்மாழ்வார், பெரியாழ்வார், திருமங்கையாழ்வார் ஆகியோர் பாடியுள்ளார்கள். இத்தலத்தின் மூலவர் அழகிய நம்பிராயர் என்றும் தாயார் குறுங்குடிவல்லி நாச்சியார் என்றும் அழைக்கப்படுகிறார்.

## தலச்சிறப்பு
மூலவர் நம்பிராயரின் வலது புறத்தில் அருகில் நின்றான் என்ற பெயரில் சிவபெருமான் சன்னதி அமைந்திருப்பது இத்தலத்தின் மிகச்சிறப்பம்சமாகும். நின்ற, அமர்ந்த, நடந்த, கிடந்த, இருந்த என ஐந்து நிலைகளிலும் பெருமாள் இக்கோயிலில் காட்சி தருகிறார்.

## பெயர்க்காரணம்
வராக அவதாரம் கொண்டு திருமால் தனது நாயகியுடன் இத்தலத்தில் தங்கி, தனது அச்சந்தரும் வராக உருவத்தை குறுகச் செய்தமையால் இத்தலம் குறுங்குடி ஆனது.

## சிவன் சன்னதி இடிப்பு சர்ச்சை
இந்தக் கோயிலில் நின்ற, இருந்த, கிடந்த என மூன்று கோலங்களில் பெருமாள் சந்திதிகள் உள்ளன. அந்த கோலத்தில் உள்ள பெருமாள்களை நின்ற நம்பி, வீற்றிருந்த நம்பி, பள்ளிகொண்ட நம்பி என்று அழைக்கின்றனர். இதில் வீற்றிருந்த நம்பி சந்திதிக்கு எதிரில் *பக்கம் நின்ற பிரான்* அலது மகேந்திரகிரிநாதர் என்ற பெயரில் சிவன் தனி கொண்டுள்ளார். இங்குள்ள சிவன் சன்னதி சைவ வைணவ ஒற்றுமைக்கு சான்றாக இருந்தது. ஆனால் அந்த சந்திதி 2004 சூன் மாதம் இடிக்கப்பட்டு அதில் இருந்த இலிங்கம் பெயர்த்து எடுத்து வெளியே வைக்கபட்டது. சிவன் சந்நிதி இடிக்கபட்டதை எதிர்த்து சிவனடியார்களால் நாங்குநேரி முனிசிப் நீதிமன்றத்தில் வழக்கு தொடரப்பட்டது. 2006 ஆண்டு சிவன் சந்நிதி அகற்றப்பட்டது செல்லாது என்று உத்தரவிட்டது. இதை எதிரத்து வள்ளியூர் நீதிமன்றத்தில் கோயில் நிர்வாகத்தால் மேல் முறையீடு செய்யப்பட்டது. வள்ளியூர் நீதின்றம் நாங்குநேரி நீதிமன்றத்தின் உத்தரவை இரத்து செய்தது. இதனையடுத்து சிவனடியார்கள்  சென்னை உயர் நீதிமன்ற மதுரைக் கிளையில் மேல் முறையீடு செய்தனர். விசாரணைக்குப் பின்னர் சிவன் சன்னதியை அகற்றியது செல்லாது என்றும் மூன்று மாதங்களுக்குள் மீன்டும் சிவன் சன்நதியை அதே இடத்தில் நிறுவ வேண்டும் என்று உயர் நீதிமன்றக் கிளை 2010 இல் உத்தரவு இட்டது. வழக்கின் போது இந்து சமய அற நிலையத்துறை முன்னுக்குப் பின் முரணாக நீதிமன்றத்தில் நடந்துகொண்டது சர்ச்சையை உருவாக்கியது.  
## அமைவிடம்

நாகர்கோவில் - திருநெல்வேலி தேசிய நெடுஞ்சாலையில் பணகுடியிலிருந்து 15 கி.மீ தொலைவிலும் வள்ளியூரிலிருந்து 12 கி.மீ தொலைவிலும் அமைந்துள்ளது.

## தீர்த்தம்

நம்பியாற்றின் கரையில் அமைந்திருக்கும் இத்தலத்தின் தீர்த்தம் திருப்பாற்கடல்.

## இவற்றையும் காண்க

## ஆதாரங்கள்


## வெளி இணைப்புகள்
*வேங்கடம் முதல் குமரி வரை 4/திருக்குறுங்குடி அழகிய நம்பி
*

பகுப்பு:108 திவ்ய தேசங்கள்
பகுப்பு:திருநெல்வேலி மாவட்டத்திலுள்ள பெருமாள் கோயில்கள்
லியாகத்-நேரு ஒப்பந்தம்

**லியாகத்-நேரு ஒப்பந்தம்** அல்லது **தில்லி ஒப்பந்தம் 1950** (**Liaquat–Nehru Pact** or **Delhi Pact**) என்பது 1950 ஏப்ரல் 8 ஆம் நாள் இந்தியப் பிரதமர் ஜவகர்லால் நேரு, மற்றும் பாக்கித்தான் பிரதமர் லியாகத் அலி கான் ஆகியோருக்கிடையில் சிறுபான்மையினரின் பாதுகாப்பு மற்றும் உரிமைகள் தொடர்பாக ஏற்றுக் கொள்ளப்பட்ட இருதரப்பு உடன்பாடு ஆகும்.  இந்தியப் பிரிவினையை அடுத்து, மேலும் பிரிவினைகளையும், கலவரங்களையும் தடுக்கும் பொருட்டு, தொடர்ந்து ஆறு நாட்கள் நடைபெற்ற உச்சக் கட்டப் பேச்சுவார்த்தைகளை அடுத்து இந்த உடன்பாடு எட்டப்பட்டது. இவ்வுடன்பாடு புது தில்லியில் கையெழுத்திடப்பட்டது. அகதிகள் எவ்வித இடைஞ்சல்களும் இன்றித் தமது உடைமைகளை விற்க அனுமதிக்கப்படல், கடத்தப்பட்டோர் விடுவிக்கப்படல், சூறையாடப்பட்ட பொருட்களை மீள ஒப்படைத்தல், கட்டாய மதமாற்றம் அங்கீகரிக்கப்படாமை, சிறுபான்மையினரின் உரிமைகள் பாதுகாப்பு ஆகிய முக்கிய உடன்பாடுகள் இரு தரப்புக்கும் இடையில் எட்டப்பட்டன.

இரு நாடுகளிலும் சிறுபான்மை ஆணைக்குழுக்கள் நிறுவப்பட்டன. கிழக்குப் பாக்கித்தானில் இருந்து (இன்றைய வங்காளதேசம்) இந்தியாவின் மேற்கு வங்கத்திற்கு ஒரு மில்லியனுக்கும் அதிகமான அகதிகள் இடம்பெயர்ந்தனர்.
## மேற்கோள்கள்


## வெளி இணைப்புகள்
* லியாகத்-நேரு ஒப்பந்தம்

பகுப்பு:இந்திய வரலாறு
பகுப்பு:பாக்கித்தான் வரலாறு
பகுப்பு:1950 நிகழ்வுகள்
பகுப்பு:இந்தியாவின் ஒப்பந்தங்கள்
பகுப்பு:நேரு ஆட்சி
மீப்பெரும் கருந்துளை

**மீப்பெரும் கருந்துளை** (supermassive black hole) என்பது பெரிய வகைக் கருந்துளைகளைக் குறிப்பது. இத்தகைய கருந்துளைகள் ஆயிரக்கணக்கான பில்லியன் சூரிய நிறையை உடையவை. இவை கிட்டத்தட்ட அனைத்துப் பெரிய விண்மீன் பேரடை மையப்பகுதிகளிலும் காணப்படுகின்றன. நமது பால் வழி விண்மீன் பேரடையில் தனுசு எ* வீண்மீனின் அமைவிடத்தில் மீப்பெரும் நிறை கருந்துளை இருப்பதாக நம்பப்படுகிறது.

மீப்பெரும் நிறை கருந்துளையின் பண்புகளை வைத்து இதைக் குறைந்த நிறை உடைய கருந்துளைகளிடமிருந்து வேறுபடுத்துகிறார்கள்.

## மேலும் படிக்க
* 
* 
* 
* 
* 


பகுப்பு:விண்மீன் பேரடைகள்
ஆர்எக்ஸ்ஜெ1242-11

**ஆர்எக்ஸ்ஜெ1242-11** (RX J1242-11) என்பது புவியிலிருந்து சுமார் 650 மில்லியன் ஒளியாண்டுகள் தூரத்தில் உள்ள நீள்வட்டவடிவமான விண்மீன் பேரடை ஆகும். எக்ஸ்எம்எம்-நியூட்டன் மற்றும் சந்திரா எக்ஸ்-கதிர் அவதான நிலையம் மேற்கொண்ட எக்சு-கதிர் அவதானிப்புகளின் படி, இந்த விண்மீன் பேரடையின் மையத்தில் 100 மில்லியன் சூரியத் திணிவுள்ள மீப்பெரும் நிறை கருந்துளை இருப்பதாகவும் அதன் பேரலைகளின் மூலம் அருகிலுள்ள விண்மீன் பாதிக்கப்பட்டுள்ளதும் தெரியவந்துள்ளது.இந்த கண்டுபிடிப்பு மீப்பெரும் நிறை கருந்துளை, விண்மீன்களை சிதைத்து அதில் சில பகுதிகளை ஈர்த்து விழுங்குவதற்கு ஆதாரமாக உள்ளது.
## வெளி இனைப்புகள்
* Komossa's Object
* Chandra X-Ray Observatory Photo Album - February 18, 2004
* 41QuarkBuchiNeri.pdf

பகுப்பு:நீள்வட்ட அண்டங்கள்
போலி அறிவியல்

**போலி அறிவியல்** (*Pseudoscience*) என்பது அறிவியல் என பிழையாக அறிமுகப்படுத்தப்பட்ட, ஆனால் ஆதார அறிவியலுக்கு உடன்படாத, நம்பகமான சோதனைக்கு உட்பட்டிருக்காத அல்லது அறிவியல் அங்கீகாரமற்ற உரிமை வலியுறுத்தல், நம்பிக்கை அல்லது பயற்சியாகும்.  போலி அறிவியல் தெளிவற்ற, எதிர்மறையான, மிகைப்படுத்திக் கூறும் அல்லது ஆதார பூர்வமற்ற பாவனையின் தன்மையைக் கொண்டிருக்கும். அதாவது, தவறென மறுத்தலில் கடுமையான முயற்சியைவிட உறுதிப்படுத்தலில் ஓர் மிகு நம்பிக்கை, ஏனைய நிபுணர்களினால் மதிப்பீடலுக்கு திறந்த தன்மை அற்ற மற்றும் அறிவார்ந்த விளக்க வளர்ச்சிக் கொள்கைகளுக்கு முறையான நடைமுறையின் பொதுவான தன்மை இல்லாமை என்பனவாகும்.

## குறிப்பு

## வெளி இணைப்பு
*  (10 questions we should ask when encountering a pseudoscience claim)